ระเบียบกระทรวงการคลังว่าด้วยการประเมินผลการใช้จ่ายเงินกู้เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019พ.ศ. 2564-------------------------------------เพื่อประโยชน์ในการประเมินผลการใช้จ่ายเงินกู้เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 เป็นไปอย่างคุ้มค่าและมีประสิทธิภาพอาศัยอํานาจตามความมาตรา 58 แห่งพระราชบัญญัติวินัยการเงินการคลังของรัฐ พ.ศ. 2561รัฐมนตรีว่าการกระทรวงการคลังโดยความเห็นชอบของคณะรัฐมนตรี วางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบกระทรวงการคลัง ว่าด้วยการประเมินผลการใช้จ่ายเงินกู้เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564"ข้อ ๒ ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้"พระราชกําหนด" หมายความว่า พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563"โครงการ" หมายความว่า โครงการหรือแผนงาน บรรดาที่คณะรัฐมนตรีอนุมัติหรือมอบหมายให้หน่วยงานเจ้าของโครงการหรือแผนงานโดยใช้เงินกู้ตามพระราชกําหนด"หน่วยงาน" หมายความว่า หน่วยงานของรัฐที่คณะรัฐมนตรีอนุมัติหรือมอบหมายให้ดําเนินโครงการโดยใช้เงินกู้ตามพระราชกําหนด"คณะกรรมการกลั่นกรองการใช้จ่ายเงินกู้" หมายความว่า คณะกรรมการกลั่นกรองการใช้จ่ายเงินกู้ตามพระราชกําหนด"คณะกรรมการประเมินผล" หมายความว่า คณะกรรมการประเมินผลการใช้จ่ายเงินกู้ตามพระราชกําหนดข้อ ๔ ให้มีคณะกรรมการประเมินผลประกอบด้วย(1) ผู้ทรงคุณวุฒิซึ่งนายกรัฐมนตรีแต่งตั้งคนหนึ่ง เป็นประธานกรรมการ(2) ปลัดกระทรวงการคลัง เลขาธิการสภาพัฒนาการเศรษฐกิจและสังคมแห่งชาติและผู้อํานวยการสํานักงบประมาณ เป็นกรรมการ(3) ผู้ทรงคุณวุฒิซึ่งนายกรัฐมนตรีแต่งตั้งจํานวนไม่เกินสามคน เป็นกรรมการให้ผู้อํานวยการสํานักงานบริหารหนี้สาธารณะ เป็นกรรมการและเลขานุการให้ข้าราชการสํานักงานสภาพัฒนาการเศรษฐกิจและสังคมแห่งชาติ ซึ่งเลขาธิการสภาพัฒนาการเศรษฐกิจและสังคมแห่งชาติมอบหมายคนหนึ่ง เป็นกรรมการและผู้ช่วยเลขานุการให้สํานักงานบริหารหนี้สาธารณะรับผิดชอบงานวิชาการและธุรการของคณะกรรมการประเมินผลข้อ ๕ ให้คณะกรรมการประเมินผลมีหน้าที่และอํานาจ ดังต่อไปนี้(1) กําหนดหลักเกณฑ์ วิธีการ และแนวทางในการประเมินผลผลิตและผลลัพธ์ของโครงการและผลกระทบต่อเศรษฐกิจและสังคม(2) กําหนดให้หน่วยงานเจ้าของโครงการและหน่วยงานที่เกี่ยวข้องกับการดําเนินการตามโครงการ ส่งข้อมูล เอกสารหรือหลักฐานที่เกี่ยวข้อง หรือให้ส่งผู้แทนมาชี้แจง ประกอบการติดตามและประเมินผลโครงการ หรือให้ดําเนินการอื่นใด เพื่อประโยชน์ในการติดตามและประเมินผลโครงการ(3) จัดให้มีการประเมินผลโครงการ และจัดทํารายงานการประเมินผลโครงการ เสนอต่อรัฐมนตรีเพื่อเสนอคณะรัฐมนตรีเพื่อทราบทุกหกเดือน(4) แต่งตั้งคณะอนุกรรมการเพื่อปฏิบัติงานตามที่มอบหมายหลักเกณฑ์ วิธีการ และแนวทางในการประเมินผลตาม (1) คณะกรรมการประเมินผลจะกําหนดให้แตกต่างกันเพื่อความเหมาะสมและสอดคล้องกับวัตถุประสงค์ในการใช้จ่ายเงินกู้ในแต่ละโครงการก็ได้ และให้เผยแพร่ในระบบเครือข่ายสารสนเทศของสํานักงานบริหารหนี้สาธารณะเพื่อประโยชน์ในการติดตามและประเมินผลของโครงการ สํานักงานบริหารหนี้สาธารณะจะเสนอคณะกรรมการประเมินผลเพื่อกําหนดให้หน่วยงานเจ้าของโครงการและหน่วยงานที่เกี่ยวข้องกับการดําเนินการตามโครงการ ส่งข้อมูล เอกสารหรือหลักฐาน โดยวิธีการทางอิเล็กทรอนิกส์ก็ได้รายงานผลการประเมินโครงการตาม (3) นั้น เมื่อคณะรัฐมนตรีรับทราบแล้ว ให้เผยแพร่ในระบบเครือข่ายสารสนเทศของสํานักงานบริหารหนี้สาธารณะด้วยข้อ ๖ การประชุมของคณะกรรมการประเมินผลและคณะอนุกรรมการ ให้เป็นไปตามที่คณะกรรมการประเมินผลกําหนดให้คณะกรรมการประเมินผลและคณะอนุกรรมการได้รับเบี้ยประชุมในอัตราเดียวกับคณะกรรมการกลั่นกรองการใช้จ่ายเงินกู้หรือคณะอนุกรรมการกลั่นกรองการใช้จ่ายเงินกู้ แล้วแต่กรณีข้อ ๗ ให้รัฐมนตรีเจ้าสังกัดของหน่วยงานเจ้าของโครงการกํากับดูแล และให้หัวหน้าหน่วยงานรับผิดชอบการดําเนินการให้เป็นไปตามวัตถุประสงค์และเป้าหมายของโครงการตามที่คณะรัฐมนตรีอนุมัติ ทั้งนี้ ให้ใช้ผลการดําเนินการดังกล่าว เป็นตัวชี้วัดในการประเมินผลการปฏิบัติงานของหน่วยงานเจ้าของโครงการด้วยข้อ ๘ หน่วยงานเจ้าของโครงการและหน่วยงานที่เกี่ยวข้องกับการดําเนินงานตามโครงการมีหน้าที่ต้องส่งข้อมูล เอกสารหรือหลักฐานที่เกี่ยวข้อง หรือส่งผู้แทนมาชี้แจง ให้แก่คณะกรรมการประเมินผลตามที่คณะกรรมการประเมินผลกําหนดข้อ ๙ ภายในหนึ่งร้อยยี่สิบวันนับตั้งแต่วันสิ้นสุดโครงการสุดท้ายที่คณะรัฐมนตรีอนุมัติหรือมอบหมายให้หน่วยงานเจ้าของโครงการหรือแผนงานโดยใช้เงินกู้ตามพระราชกําหนดให้คณะกรรมการประเมินผลจัดทํารายงานการประเมินผลโครงการในภาพรวม รวมทั้งรายงานการประเมินผลลัพธ์ต่อระบบเศรษฐกิจและสังคม เสนอคณะรัฐมนตรีเพื่อทราบผู้มีอํานาจลงนาม - ประกาศ ณ วันที่ 15 กุมภาพันธ์ พ.ศ. 2564 อาคม เติมพิทยาไพสิฐ รัฐมนตรีว่าการกระทรวงการคลัง